
Na temelju članka 41. Zakona o predškolskom odgoju i obrazovanju ( N.N. br. 10/97., 107/07. i 94/13.) i članka  4. Izmjene Statuta Dječjeg vrtića „Radost“ Novska, a uz prethodnu suglasnost Gradskog vijeća Grada Novske kao tijela osnivača ( Klasa:  601-02/19-01/4, Ur.broj:  2176/04-01-17-4 ) od  23.08.2019.  Upravno vijeće Dječjeg vrtića „Radost“ Novska na sjednici održanoj dana  ___05.09. 2019.  donijelo je 


II. IZMJENE I DOPUNE

PRAVILNIKA O UNUTARNJEM USTROJSTVU 
I NAČINU RADA DJEČJEG VRTIĆA „RADOST“ NOVSKA

Članak 1.

U članku 10. točka 1.3. kod „Naziva radnog mjesta „Odgojitelj“ Pravilnika o unutarnjem ustrojstvu i načinu rada Dječjeg vrtića „Radost“ Novska mijenja se broj radnika i glasi :
„ broj radnika   32,5“.

Članak 2.
U članku 10.  točka 3.1. Pravilnika o unutarnjem ustrojstvu i načinu rada Dječjeg vrtića „Radost“ Novska  u nazivu radnog mjesta „Glavna kuharica“ dodaje se naziv „Voditelj kuhinje“.

Članak 3.
U članku 10.  iza točke 3.1. Pravilnika o unutarnjem ustrojstvu i načinu rada Dječjeg vrtića „Radost“ Novska dodaje se točka 3.1. A koja glasi :
„ Naziv radnog mjesta  KUHARICA
 UVJETI:   SSS, kuhar
	      - minimalno šest mjeseci radnog iskustva na odgovarajućim poslovima kuhara
                  -  probni rad : 30 dana
BROJ RADNIKA: 2
OPIS POSLOVA:   - sudjeluje u svim fazama kuhanja, pomaže glavnoj kuharici
		         - brine se o pravilnom planiranju namirnica i racionalnom trošenju
		         - radi na gruboj pripremi hrane, pranju i čišćenju voća i povrća
		         - priprema doručak
		         - priprema ostale namirnice za kuhanje
		         - sudjeluje u podjeli hrane po objektima i odgojnim skupinama
		         - brine o pravilnoj podjeli obroka prema kriterijima i pravilno servirano
		         - pridržava se svih higijensko sanitarnih propisa u skladu sa smjernicama 
			integriranog HACCP sustava
		          - brine o dezinfekcijskim sredstvima za pranje i čišćenje posuđa i ostalog 
			inventara u kuhinji
		          - jednom tjedno sudjeluje u temeljitom čišćenju i uređenju kuhinje i ostava
		          - u odsustvu zamjenjuje glavnu kuharicu
		          - obavlja uz pomoćnu kuharicu pranje suđa
		          - prema uputstvima glavne kuharice obavlja pomoćne poslove 
		              preuzimanja i čišćenja namirnica za kuhanje obroka 
		          - kod rukovanja aparatima pridržava se svih zaštitnih mjera radi vlastite 
		             i tuđe sigurnosti
		          - obavlja i druge poslove iz djelokruga svoga rada  i po nalogu glavne      
		             kuharice i ravnatelja.“

Članak 4.
	U članku 10. točka 3.2.   Pravilnika o unutarnjem ustrojstvu i načinu rada Dječjeg vrtića „Radost“ Novska pod nazivom „Pomoćna kuharica“ mijenjaju se „Uvjeti“ i glase:
„  NSS, osnovna škola, osposobljenost za obavljanje poslova kuharstva ili ugostiteljskog posluživanja, minimalno šest mjeseci radnog iskustva na odgovarajućim poslovima pomoćne kuharice.“
	U članku 10. točka 3.2.  Pravilnika o unutarnjem ustrojstvu i načinu rada Dječjeg vrtića „Radost“ Novska pod nazivom „Pomoćna kuharica“  mijenja se broj radnika tako da se briše broj „ 2 „ , a utvrđuje novi broj radnika koji glasi:  „1“.

	U članku 10. točka 3.2. pod nazivom „Pomoćna kuharica“ mijenja se „Opis poslova“ i glasi:

„ OPIS POSLOVA :   - čisti i priprema namirnice za kuhanje
			 - obavlja jednostavne poslove pripreme hrane
			 - dostavlja i servira jelo u odgojnim skupinama
			 - pomaže pri raspoređivanju jela po objektima i skupinama
			 - razvozi hranu po skupinama
			 - pere i dezinficira cjelokupni radni prostor kuhinje i skladišne prostore
			    kuhinje  
			 - pere i dezinficira posuđe, pribor za jelo i sredstva s kojima radi
			 - brine o pravodobnom i odgovarajućem odlaganju otpada iz kuhinje, 
			    održava posude za otpad
			 - jednom tjedno vrši temeljito čišćenje i uređenje kuhinje i ostava
			 - u rukovanju s hranom udovoljava zahtjevima vezanim za higijenu, te
			    ostalim obveznim propisima,
			 - u obavljanju poslova s hranom provodi i održava trajni postupak 
			    temeljen ma načelima integriranog HACCP sustava 
			- obavlja i druge poslove iz djelokruga svoga rada i po nalogu glavne
			   kuharice i ravnatelja.“

Članak 5.
[bookmark: _Hlk14082986]	U članku 10. iza točke 3.3 A I. izmjena i dopuna Pravilnika o unutarnjem ustrojstvu i načinu rada Dječjeg vrtića „Radost“ Novska dodaje se nova točka 3.3. B koja glasi :


„ Naziv radnog mjesta    DOMAR – VOZAČ
UVJETI: 	SSS – strojobravar, bravar, vodoinstalater, drvnotehnološki stručni radnik – stolar, električar, elektrotehničar, elektromehaničar, monter centralnog grijanja
· Ispit za ložača centralnog grijanja ili ispit za rukovatelja centralnog grijanja i
termo ventilacije,
· vozač „B“ kategorije
· 1 godina radnog iskustva na odgovarajućim poslovima
· probni rad 2 mjeseca
BROJ RADNIKA:	1
OPIS POSLOVA:	
	- obavlja poslove prijevoza hrane, rublja i ostalog materijala,
- obavlja poslove prijevoza i dostave pošte ili dokumentacije za vrtić
- pazi na održavanje sanitarnih i higijenskih uvjeta za prijevoz hrane dostavnim vozilom
- po potrebi pere vozilo i dezinficira unutarnji prostor
- brine o tehničkoj ispravnosti i registraciji vozila
- vodi brigu o potrebi održavanja i održava vanjski i unutarnji prostor vrtića – popravlja
 namještaj, igračke, sprave na igralištima i drugi inventar, otklanja manje kvarove na               opremi i uređajima, vrši i razne druge popravke 
- održava okoliš objekata, zelene površine, krošnje drveća, kosi travu, obrezuje živicu,
   čisti snijeg, osigurava prohodnost terasa i ulaza u zgrade
- po potrebi zamjenjuje domara-ekonoma-vozača-ložača (godišnji odmor, bolovanje 
    dr.)
-  po potrebi obilazi objekte u dane blagdana
- obavlja i druge poslove iz djelokruga svoga rada po nalogu ravnatelja.

Članak 6.
U članku 3.  u točki 3.6  I. izmjena i dopuna Pravilnika o unutarnjem ustrojstvu i načinu rada Dječjeg vrtića „Radost“ Novska u nazivu radnog mjesta „ SPREMAČICA u područnom odjelu,   Broj radnika mijenja se i glasi „ 4 „


Članak 7.

Ove II. Izmjene i dopune Pravilnika o unutarnjem ustrojstvu i načinu rada Dječjeg vrtića „Radost“ Novska objavljuju se na internetskoj stranici i oglasnoj ploči Dječjeg vrtića „Radost“ Novska, a stupaju na snagu drugi dan nakon objave.





KLASA:  003-05/19-01-04
UR.BROJ: 2176-68/19-04-04				Predsjednik Upravnog vijeća:
Novska, 09.09.2019.					
								       /  Ivica  Vulić   /







	Ove II. Izmjene i dopune Pravilnika objavljene su na mrežnoj stranici vrtića: www.radost-novska.hr i oglasnoj ploči Dječjeg vrtića „Radost“ Novska dana  06.09. 2019. godine i stupaju na snagu  09.09. 2019. godine.




								        Ravnateljica:
							     
								/ Ljerka Vidaković, prof./

